text: ২২ তলা ভবনে ভয়াবহ আগুন, লাফিয়ে পড়ে গুরুতর আহত ৪ – Samakalnews24
  হোম / সারাদেশ / ঢাকা বিভাগ / ঢাকা / ২২ তলা ভবনে ভয়াবহ আগুন, লাফিয়ে পড়ে গুরুতর আহত ৪
  রাজধানীর বনানীর ১৭ নম্বর রোডের এফ আর টাওয়ারে ভয়াবহ অগ্নিকাণ্ডের ঘটনা ঘটেছে। মুহুর্তের মধ্যে আগুন পাশের একটি ভবনে ছড়িয়ে পড়েছে। আগুন লাগার পর ওই ভবনের বিভিন্ন তলা থেকে লাফি পড়ে গুরুতর আহত হয়েছেন ৪জন। ওই ভবনে আরও বহু মানুষ আটকা পড়েছে বলে জানা গেছে।
  প্রত্যক্ষদর্শী মোখলেসুর রহমান টেলিফোনে জানান, আগুন লাগর পর চার জন ৮ম ও নবম তলা থেকে লাফিয়ে পড়েছে। তারা হয়তো বাঁচবে না। তাদের অবস্থা খুবই খারাপ। তবে এই মুহূর্তে কাছে গিয়ে দেখা যাচ্ছে না তারা মরে গেছে না, বেঁচে আছে।
  ঘটনার সত্যতা নিশ্চিত করে ফায়ার সার্ভিসের কন্ট্রোল রুমের ডিউটি অফিসার এনায়েত উল্ল্যাহ বলেন, আগুন নিয়ন্ত্রণের জন্যে ফায়ার সার্ভিসের ১৩টি ইউনিট। তবে তাৎক্ষণিকভাবে আগুন লাগার কারণ সম্পর্কে কিছুই জানা যায়নি।তবে ধারনা করা হচ্ছে বৈদ্যুতিক শর্ট সার্কিট থেকে আগুন লাগতে পারে।